კასამ უტიმი

კასამ უტიმი ( დ. 22 მარტი, 1941) — მავრიკის პოლიტიკური მოღვაწე, რომელიც მავრიკის მეორე პრეზიდენტის თანამდებობას იკავებდა 1992 წლის 30 ივნისიდან 2002 წლის 15 თებერვლამდე. იგი მავრიკის ისტორიაში ყველაზე ხანგრძლივი ვადით არჩეული პრეზიდენტია.

ადრეული ცხოვრება და განათლება
კასამ უტიმი სწავლობდა პორტ-ლუის სამეფო კოლეჯის საშუალო სკოლაში. მოგვიანებით იგი გაემგზავრა საფრანგეთში, სადაც სწავლა პარიზის უნივერსიტეტში განაგრძო. იქ მან ხელოვნების ბაკალავრისა და ფსიქოლოგიის მაგისტრის ხარისხები მოიპოვა. გარდა ამისა, იგი ფლობს მავრიკის უნივერსიტეტის სერთიფიკატს სოციალურ საქმიანობაში და სოციალური მომსახურების ასისტენტის საფრანგეთის სახელმწიფო დიპლომს („ ’ ’ “).

წარმომავლობა და ოჯახური ცხოვრება
1800-იან წლებში კასამ უტიმის წინაპრები მავრიკზე ინდოეთიდან, კერძოდ უტარ-პრადეშის შტატის ისტორიული ქალაქ აზამგარჰის სოფელ დუბავანიდან გადმოსახლდნენ.

კასამ უტიმმა ცოლად შეირთო ზოჰრა ჯაჰანგირი. მათ სამი შვილი შეეძინათ: რეზა უტიმი, დილშად უტიმი და უმარ უტიმი. თუმცა, უმარ უტიმი 2007 წელს გარდაიცვალა. კასამსა და ზოჰრას ასევე 10 შვილიშვილი ჰყავთ.

პოლიტიკური კარიერა
1960-იან წლებში, კოლონიურ ხანაში, რომელიც წინ უსწრებდა მავრიკის მიერ 1968 წელს დამოუკიდებლობის მოპოვებას, კასამ უტიმი იყო ახალგაზრდული ლიდერი და სოციალური მუშაკი, რომელიც აქტიურად მონაწილეობდა ადგილობრივი თემის ცხოვრებაში. იგი გახდა მემარცხენე პოლიტიკური პარტიის, „მავრიკის მებრძოლი მოძრაობის“ , წამყვანი წევრი. 1969 წელს მუნიციპალურ არჩევნებში იგი ქალაქ პორტ-ლუის მერად აირჩიეს. ამ თანამდებობას ის რამდენიმე წლის განმავლობაში იკავებდა, სანამ 1986 წელს ქალაქის ლორდ-მაიორი გახდებოდა.

კასამ უტიმი 1976 წელს მავრიკის საკანონმდებლო ასამბლეის წევრად აირჩიეს. იგი ხელახლა აირჩიეას პარლამენტის წევრად 1982, 1983, 1987 და 1991 წლებში. 1982 და 1983 წლებში მას ეკავა დასაქმების, სოციალური უზრუნველყოფისა და ეროვნული სოლიდარობის მინისტრის პორტფელი. 1990 წელს იგი გახდა ვიცე-პრემიერი და მრეწველობისა და ინდუსტრიული ტექნოლოგიების მინისტრი. როდესაც ის საპარლამენტო ოპოზიციის შემადგენლობაში იყო, იკავებდა „ოპოზიციის სადავესა“ და „საბიუჯეტო კონტროლის კომიტეტის“ თავმჯდომარის თანამდებობებს.

1992 წლის 12 მარტს რესპუბლიკის გამოცხადების შემდეგ, ბოლო გენერალ-გუბერნატორი, სერ ვირასამი რინგადუ, ქვეყნის პირველი პრეზიდენტი გახდა. თუმცა, ეს დროებითი შეთანხმების საფუძველზე მოხდა, კასამ უტიმი კი პრეზიდენტის თანამდებობაზე ხუთი წლის ვადით წარადგინეს და მოვალეობის შესრულებას იმავე წლის 30 ივნისიდან შეუდგა.

2002 წლის 15 თებერვალს უტიმი თანამდებობიდან გადადგა მას შემდეგ, რაც უარი განაცხადა ხელი მოეწერა საკონსტიტუციო ცვლილებისთვის, საკამათო ანტიტერორისტული კანონპროექტისთვის, რომელიც -ს სახელითაა ცნობილი. მისი საპრეზიდენტო ვადა 2002 წლის ივნისში იწურებოდა. პრეზიდენტის თანამდებობაზე იგი ანგიდი ჩეტიარმა შეცვალა.

2014 წლის 10 ნოემბერს ბატონი უტიმი დაინიშნა გაეროს გენერალური მდივნის სპეციალურ წარგზავნილად და ბურუნდიში გაეროს საარჩევნო სადამკვირვებლო მისიის ხელმძღვანელად.

იმავე წლის ნოემბერში იგი აირჩიეს საერთაშორისო მოძრაობა -ის პრეზიდენტად.

2008 წლის დასაწყისში უტიმი აფრიკის კავშირის კომისიის თავმჯდომარის თანამდებობაზე ერთ-ერთი კანდიდატი იყო, თუმცა კენჭისყრამდე საკუთარი კანდიდატურა მოხსნა.

ასამ უტიმი არის გლობალური ლიდერების ფონდის წევრი. ეს არის ორგანიზაცია, რომელიც მხარს უჭერს დემოკრატიულ ლიდერობას, მედიაციის გზით მუშაობს კონფლიქტების პრევენციასა და მოგვარებაზე და ხელს უწყობს კეთილსინდისიერ მმართველობას დემოკრატიული ინსტიტუტების, ღია ბაზრების, ადამიანის უფლებებისა და კანონის უზენაესობის სახით. ფონდი ამ მიზნებს აღწევს ყოფილი ლიდერების გამოცდილების გაზიარებით დღევანდელი სახელმწიფო მეთაურებისთვის, რაც ხორციელდება წინდეხულად და კონფიდენციალურად. ეს არის არამომგებიანი ორგანიზაცია, რომელიც შედგება მთავრობების ყოფილი მეთაურების, მაღალი რანგის სამთავრობო პირებისა და საერთაშორისო ორგანიზაციების ყოფილი წარმომადგენლებისგან, რომლებიც მჭიდროდ თანამშრომლობენ მოქმედ სახელმწიფო ლიდერებთან მათთვის მნიშვნელოვან მმართველობით საკითხებზე.

უტიმი მონაწილეობს ჯონ პილგერის დოკუმენტურ ფილმში „ “. ფილმი ეხება ჩაგოსის არქიპელაგის სუვერენიტეტთან დაკავშირებულ დავას.